
1. Identiv o’quv maqsadi.
1.1.  Muhit, moslanish tushunchalrini so’zlab beradi.
1.2. Hayot muhitlari va moslanish xillarini biladi. 
1.3.Ekologik  omillarning tirik organizmlar hayotidagi ahamiyatini  tushuntirid bera oladi.
1.4. Omillarning organizmlarga ta’sir etishining umumiy qonuniyatlarini aytib beradi.
1.5.Yorug’lik - ekologik omil ekanligini anglaydi.
1.6..Hayvonlar hayotida yorug’likning rolini anglaydi, gapirib beradi.
1..7. Issiqlik omili - ekologik omil ekanligini biladi.
1.8 . Fitogen omil -o’simliklar olamining ta’siri ekanligini tushuntira oladi.
1.9.  Hayvonlarning o’z aro ta’sirini  izohlaydi. 
1.10.Mikroorgnizmlarning ijobiy va salbiy ta’sirini tahlil qil.
1.3 Asosiy tushuncha va iboralar: Muhit, moslanish, hayot muhitlari, ekologik omil, abiotik, biotik, antropogen, fitogen, zoogen, mikrobog’en, optimal, maksimum, minimum, kritik nuqta, ekologik valentlik, cheklovch omil. . 
Asosiy savollar:
1.  Muhit, moslanish tushunchalari.
2.  Ekologik omillar va ularning klassifikasiyasi.
3.   Ekologik omillarning tirik organizmlarga ta’sir etishining umumiy qonuniyatlari.
4.    Asosiy abiotik omillar.
5.   Biotik omil xillari. Biotik munosabatlarning foydali va zararli tomonlari.
6.   Antropogen omil - insonning tabiatga ta’siri
Mavzuga oid tayanch tushuncha va iboralar: Muhit, moslanish, hayot muhitlari, ekologik omil, abiotik, biotik, antropogen, fitogen, zoogen, mikrobog’en, optimal, maksimum, minimum, kritik nuqta, ekologik valentlik, cheklovchi omil. Biotik omil, fitogen, zoogen, mikrobogen, fitofag.

Mavzuga oid muammolar.
1.Tabiiy va  sun’iy muxitlarning bir-biri bilan o’z aro bog’liqligi va farqli tomonlari  mavjudmi?
2. Ekologik omillar xilma-xil va ular tirik organizmlarga turlicha ta’sir etadi. Sizningcha ular o’z aro ham ta’sirlashadimi?
3. Organizmlarning hayotiyligini aniqlashda cheklovchi omillaring ahamiyati qay darajada bo’lishi kerak deb o’ylaysiz?
4.Biotik omillarning o’z aro ta’siri  qanday namoyon bo’lish mumkin.  Bu ta’sirlarni  siz qanday izohlaysiz.
5. Antropik va antropogen omillar ta’sirini o’rganish nimaga e’tibor berish kerak deb o’ylaysiz?

1-savol bo’yicha dars maqsadi: Muhit, hayot muhitlari, moslanish, uning xillari haqida talabalarda tushuncha hosil qildirish. 
Identiv o’quv maqsadlari:
1.1.  Muhit, moslanish tushunchalrini so’zlab beradi.
1.2. Hayot muhitlari va moslanish xillarini biladi. 
1.3.  Moslanish turlarini farqlay oladi.
1-savolning bayoni.
Muhit- tevarak-atrofdagi o’zaro bog’lanishlardagi shart-sharoitlar va ta’sirlar majmuidir. Soddaroq qilib aytganimizda, organizmlarni o’rab olgan barcha omillar yig’indisini  tushunamiz.
Odatda tabiiy va sun’iy muhitlar ajratiladi.
Tabiiy muhitni suv, quyosh, shamol, havo, er, o’simlik va hayvonot dunyosi kabi tabiiy omillar majmui tashkil etadi. Sun’iy muhit inson tomonidan yaratilgan bo’lib, bunda insonning mehnat mahsuli yotadi. 
 
                               	

                            1-rasm.  O’simlikni sun’iy muhitda o’stirish.  

Tabiiy va sun’iy muhitlar bir-biri bilan chambarchas bog’liqdir. Ularning bog’liqligini ekologik muhit tushunchasi ifodalaydi. Tirik organizmlarning hayoti o’zgarmagan shart-sharoitlar va ta’sirlar barqaror holatida muvozanat o’zgarmaydi, aksincha, muhitning shart-sharoitlari va ta’sirlar buzilganda muvozanatsiz holat kelib chiqadi. 
Ekologik   muhitning  buzilishi   atmosferaning  er  osti  suvlarining   ifloslanishi, qattiq   chiqindi   moddalarining   to’planishi   va   ozuqaning   zaharlanishi,shovqinlarning ko’payishi, radiaktiv moddalar va boshqalarning ta’sirini ortib borishda ko’rinadi. Inson tabiat   qonunlarini   chuqurroq   o’rganish   o’rniga   hayot   muhitini   tezkorlik   bilan   buzib, ifloslantira boshladi.Tirik organizmlar to’rtta asosiy muhitlarda tarqalgan. Ulardan ikkitasi, ya’ni suv va havo muhitlari o’lik, tuproq muhiti oraliq va organizm (muhit sifatida) tirik xususiyatlarga ega. Har bir hayot muhiti o’z navbatida organizmlar yashashi uchun har xil yashash joylaridan iborat. Masalan: suv muhiti quyidagi yashash joylari sifatida uchrashi mumkin: chuchuk va sho’r suv, ko’lmak va oqar suv, chuqur va sayoz, iliq va sovuq va x. 	
Tirik organizmlar bir-birlaridan farq qiluvchi o’ziga xos 4 ta muhitda tarqalgan ekan, ulardan biri hisoblangan suv muhitda dastlab hayot kelib chiqqan. Keyinchalik tirik organizmlar quruqlikga chiqib, tuproq hosil bo’lishida qatnashadilar va uni egallaganlar. Shuningdek, havo va boshqa bir tirik organizmni ichida yoki sirtida ham tarqalgandir. Demak, bizga ma’lum bo’lgan tirik tabiat va uning tarkibiy qismlari hisoblangan zamburug’lar, o’simliklar va hayvonlar ana shu muhitlarda yashashga moslashganlar. Moslashish turli darajalarda va ko’rinishlarda namoyon bo’ladi. Ko’pchilik o’simliklar ortiqcha qizib ketishdan saqlanish uchun boshqa o’simlik turining soyasida o’sadi. Bu erda moslashish biotsenotik darajada namoyon bo’lmoqda. Asalarilarning uyalari xaddan tashqari qizib ketganda qanotlarini qoqib uyani sovutish jamoa darajasidagi moslashishga misol bo’ladi. Hayvonlarning teri bezlari orqali tanasini sovutishi yoki o’simliklarni transpiratsiya orqali barg yuzasini sovutishi kabilar organizm darajasidagi moslanishlardir.
Moslashishning ko’rinishlariga kelsak morfologik, fiziologik va xulqiy moslashishlarga ajratiladi.
Morfologik moslashishlarga misol qilib - suv muhitida gidrobiontlarning suvni qarshiligini kesib yurishga mos tana tuzilishi, plankton organizmlarning suvda osilgan holda yashashi kabilar hisoblansa, o’simliklar dunyosida cho’l sharoitida minimum suv sarflashga moslashish sifatida barglarning reduktsiyalanishi yoki bugunlay bo’lmasligi kabilarni ko’rsatish mumkin. 
Fiziologik moslanishlar hayvonlarda ozuqa tarkibiga ko’ra ovqat xazm qilish sistemasida fermentlarining ma’lum turlarini uchrashi yoki cho’lda yashovchi hayvonlarning suvga bo’lgan talabini qondirish uchun yog’larning biokimyoviy oksidlanishidan foydalanish kabilar kiradi.
Xulqiy yoki etologik moslashishlar - hayvonlar uchun xos bo’lib, turli shakllarda namoyon bo’ladi. Masalan, tashqi muhit bilan hayvon tanasi o’rtasida normal issiq almashinuvi uchun uya qurish (bosh pana topish), qulay haroratli joyni izlab topish, shuningdek, qushlar va sut emizuvchilarda sutkalik va mavsumiy ko’chib yurishlari ma’lum. Hayvonlar faqat harorat omiliga xulqiy tomondan moslashib qolmay, balki namlik, yorug’lik va boshqa ko’pchilik ekologik omillariga ham moslashadi. Xulqiy moslanishlar yirtqichlarning o’ljani izidan yurishi, kuzatish kabilarda hamda o’ljaning javob reaktsiyalarida ko’rinadi.

Nazorat savollari:
1.1.    Muhit nima, qanday hayot muhitlarini bilasiz?
1.2.   Moslanish va uning xillarini aytib bering.
1.3.   Muhit va moslanish  o’rtasidagi bog’liqlikligi  nimada?       
1.4.   Moslanishning qaysi xili hayvonlarga xos hisoblanadi va nima uchun?	

2- savol bo’yicha dars maqsadi: Ekologik omillar va ularning xillarini talabalarga tushuntirish. 
Identiv o’quv maqsadlari:
2.1.Ekologik omillar xillarini sanab bera oladi..
2.2.Ekologik omillar tasnifini xotirada saqlaydi.
2.3. Ekologik  omillarning tirik organizmlar hayotidagi ahamiyatini  tushuntirid bera oladi.
2-savolning bayoni.
Omil tirik organizmlarga to’g’ridan-to’g’ri ta’sir etuvchi muhitning ayrim bir tarkibiy qismidir. Ekologik omillar xilma-xildir. Shuning uchun ularni tasniflash zarur bo’ladi.
Ekologik omillarni abiotik (o’lik tabiatning ta’siri), biotik (tirik organizmlar bilan bog’liq bo’lgan ta’sir) va antropogen (inson faoliyati natijasida kelib chiqadigan ta’sir) omillarga bo’lib o’rganamiz. Abiotik omillarga quyidagilar kirdi:
1.   Iqlim - harorat, yorug’lik, havo, namlik
2.   Edafik – tuproq. Tuproqning mexanik va kimyoviy tarkibi, tuproqning fizik xossalari.
3.   Topografik - orografik - relef sharoiti. Biotik omillarga esa quyidagilar kiradi:
1.   Fitog’en - o’simliklarning o’simliklarga, o’simliklarning hayvonlarga;
2.   Zoogen - hayvonlarning o’simliklarga, hayvonlarning hayvonlarga;
3.   Mikrobog’en - mikroorganizmlarning o’simlik va hayvonlarga, o’simlik, hayvon, mikroorganizmlarning o’zaro bir-biriga ta’sirida yaqqol namoyon bo’ladi.
O’simliklarning o’simliklarga ta’siri deganda - bir turning 2-turga ko’rsatgan ta’siri kiradi. Bunday ta’sir natijasida ular o’sadi, rivojlanadi, urug’-meva hosil qilib, yanada kengroq tarqaladi. Demak, har bir o’simlik yashash uchun ko’rashadi. Buning natijasida o’simliklar hayotida parazitlik, simbiozlik (o’zaro hamjihatlik) neytrallik kabi munosabatlar kelib chiqadi.
O’simliklarning hayvonlarga ta’siri - ba’zi bir zaharli o’simliklar va xashoratxo’r o’simliklar misolida ko’rinadi. Bizga tarkibida zaharli moddalar bor bo’lgan o’simliklar, (zaharli ayiqtovon, kampirchopon, kakra, bangidevona, mingdevona va x.) hamda 500 ga yaqin o’simliklar (aldrovanda, venerin pashshatutari, nepetenis, puzirchatka va b.) ning hayvonlar bilan oziqlanishi fanga ma’lum. Bunday o’simliklar hashoratxo’r o’simliklar deyiladi. Ular asosan botqoqlarda o’sadi. Botqoq erlarda azotli moddalar kam bo’lganligi sababli, hashoratxo’r o’simliklar bu moddalarga bo’lgan talabini shu erda yashaydigan hashoratlar bilan oziqlanishi orqali qondiradi. Buning uchun hashoratxo’r o’simliklar uzoq evolyutsiya davomida maxsus moslanishlarga (hashoratlarni tutib hazm qiluvchi) egadirlar. Ularning tuklaridan ferment (suyuqliklar) ajraladi va suyuqlik hashoratlarni parchalab xazm bo’lishiga imkon beradi.
Hayvonlarning o’simliklarga ta’siri - ko’pchilik hayvonlar o’simliklar bilan oziqlanganda o’simliklarning spora, urug’ va mevalarining tarqalishiga ta’sir ko’rsatadi. Ba’zi zararkunandalarning esa o’simliklar hayotiga salbiy ta’siri hammamizga ma’lum. Masalan: karam kapalagi, g’o’za qurti, kartoshka kungizi, donli ekinlarning zararkunandalari kabilar. Hayvonlarning hayvonlarga ta’siri - buni tabiatda yirtqich-o’lja O’rtasidagi munosabatda aniq ko’rish mumkin. Bunda o’lja dushmanidan himoyalanishiga intiladi.
Mikroorganizmlarning o’simlik va hayvonlarga ta’sirini - ba’zi kasallik tug’diruvchi mikroblarning o’simlik va hayvonlarda turli. kasalliklarni keltirib chiqarishda ko’rish mumkin. O’simlik va hayvon mikroorganizmlarning o’zaro ta’siri - avvalo ularning tuproqda birgalikda yashashda seziladi. Natijada o’zaro murakkab   munosabatlarda bo’ladilar. Bunday munosabatlar oziq zanjiridagi biotik munosabatlarda yaqqol ko’rinadi.
Nazorat savollari:
2.1. Ekologik omil deganda nimani tushunasiz?	
2.2. Biotik omillar qaysi xollarda namoyon bo’ladi? Tushuntirib bering. 
2.3. Biotik omillarning tabiatdagi ahamiyatini qanday..	
2.4. Abiotik va biotik omillarni o’z aro bog’liqligi nimada?	

 3- savol bo’yicha dars maqsadi: talabalarda omilning organizmga ta’sir kuchi, kritik nuqta, ekologik valentlik haqida ma’lum tushuncha hosil qilish. Cheklovchi omillar ta’sirini yoritib berish. 
Identiv o’quv maqsadlari:
3.1.       Omillarning organizmlarga ta’sir etishining umumiy qonuniyatlarini aytib beradi.
3.2.       Cheklovchi omilarning tabiatdagi rolini biladi.
3.3. Tolerantlik qonunini tushuntira oladi.
 
3-savolning bayoni.
Ekologik omillar qanchalik xilma-xil bo’lmasin, ularning tirik organizmlarga ta’sir etishi harakteri nuqtai nazaridan ular uchun umumiy bo’lgan qonuniyatlar mavjud. Omilning qulay ta’sir etuvchi kuchi optimum zona deb karaladi yoki optimum deyiladi. Ekologik omil organizmga haddan tashqari kuchsiz (minimum) va kuchli (maksimum) ta’sir etishi mumkin. Minimum va maksimum chegaralari kritik nuqta deb qaraladi. Kritik nuqtalardan ortiq kuch ta’sirida organizm nobud bo’ladi. Muhitning biror omiliga keng doirada moslashgan ekologik turlarga evri-old qo’shimchasini qo’shib, tor doirada moslashganlarga steno-old qo’shimchasini qo’shib nomlanadi. Temperaturaga nisbatan evriterm, stenoterm; namlikga nisbatan evrigidrid, stenogidrid; sho’rlanishga nisbatan evrigal, stenogal, bosimga nisbatan evribat, stenobat, yorug’likga nisbatan evrifot, stenofot kabi ekologik guruhlarga ajratiladi.
Kritik nuqtalar orasidagi chidamlik chegarasi mavjudotlarning muhit omillariga nisbatan ekologik valentligi hisoblanadi. Tashqi muhitning turli omillarga nisbatan ekologik valentliklar yig’indisi turning ekologik spektrini tashkil etadi. Organizmlarning normal hayoti uchun ma’lum darajada sharoit talab etiladi. Agar barcha shart-sharoitlar qulay bo’lib, ulardan biri etarli miqdorda bo’lmasa, uni cheklovchi omil deb ataladi. Cheklovchi omil organizmni ushbu sharoitda yashashi yoki yashay olmasligini belgilab beradi.
Nazorat savollari
3.1.  Kritik nuqta deganda nimani tushunasiz?	
3.2.    Evribiont va stenobiont turlar orasidagi farqlarni tushuntirib bering.
3.3.  O’simliklar namlik sharoitiga moslanishiga ko’ra ekologik guruhlari

4-savol bo’yicha dars maqsadi: Talabalarga  edafik-tuproq omili asosiy omillardan biri ekanligi  haqida tushuntirish va  uning tabiat va insonlar hayotidagi ahamiyatini yoritib berish. Namlik (suvning) ekologik omil sifatidagi roli. O’simliklarning namlikga moslanishiga ko’ra ekologik guruhlari haqidagi fikrlarni bayon qilish. Hayvonlar hayotida suvning rolini tushuntirish. 
Identiv o’quv maqsadlari:
4.1. Tuproqning ahamiyatini anglaydi.
4.2. Tuproqda yashaydigan tirik organizmlar orasidagi o’zaro munosabatlar biladi.
4.3.Tuproq organizmlarning ekologik guruhlarini ajrata oladi.

4-savolning bayoni.
Har xil iqlim omillari bilan bir qatorda tirik organizmlar hayotida tuproq ham muhim rol o’ynaydi. Tuproq-grekcha «Edafos» so’zidir. 
Edafik omil-tuproq omilini bildiradi. Tuproq deganda erning g’ovak, unumdor yuza qavatini tushunamiz. Tuproqda uchrovchi barcha tirik organizmlar yashash jarayonida bir-biriga nisbatan turli xil munosabatda bo’lib ta’sir ko’rsatadi, ya’ni o’simlik, hayvon va mikroorganizmlar o’rtasidagi murakkab munosabatlar natijasida tuproqda gumus va mineral moddalar to’planadi. 
Tuproqning ekologik omil sifatida o’simliklarga ta’siri haqida gapirganda, shuni aytish kerakki, tuproq o’simlikni o’zida biriktiradi va uni ozuqa bilan ta’minlaydi. O’simlik tuproqdan suv va unda erigan mineral moddalarni oladi. O’simliklarning tuproqda bo’ladigan turli tuzlarga munosabati ham har xildir. Ba’zi o’simliklar karbonat tuzlari ko’p tuproqlarda yaxshi o’sadi va ularga kaltsefillar deyiladi. Kislotali muhitga ega bo’lgan tuproqda o’suvchi o’simlik kaltsiy tuzlarini yoqtirmaydi va ular  kaltsefoblar deb ataladi. 
O’simliklar morfofiziologik tuzilishi va sho’rlikga chidamliligi bo’yicha P.A.Genkel klassifikatsiyasiga asosan quyidagi guruhlarga bo’linadi:
1.   Eugalofitlar. Sho’r erda o’suvchi o’simliklar bo’lib, asosan sho’ralar, saleros, sarsazan kabilar kiradi. Bu sukkulent o’simliklar bo’lib, barg satxi qisqargan, buginlidir, go’shtdor. Ularning xujayralari yuqori o’tkazuvchanlik xususiyatiga ega. Eugalofitlar tuzga chidamli bo’lib, tanasida tuz to’plash xususiyatiga egadir, «tuz yig’uvchi» o’simliklar hisoblanadi. Ularning barg va poyalari tushishi natijasida erlar sho’rlanadi.
2.   Krinogalofitlar. «Tuzni tashqariga ajratib chiqaruvchi» o’simliklar hisoblanadi. Bunga tamariks va kermeklar misol bo’ladi. Bunda tuzlar tuz ajratuvchi maxsus bezlar orqali barglar yuzasiga ajralib chiqadi, sho’rlanish qanchalik yuqori bo’lsa, bezlar soni ham ko’payib, boradi. Ba’zan o’simliklar barglarini to’kish yo’li bilan tuzlardan kutiladi.
3.   Glikogalofitlar. Bu kseromorf qiyofadagi o’simliklar bo’lib, ularning xujayralari tuzlarni o’tkazmaydi, shuning uchun ular kuchli sho’r tuproqlarda o’sishiga qaramasdan, tuzni  to’qimalarida tuplamaydi. Bunga shuvoqlar misol bo’ladi. Undan tashqari oq saksaul, chingil, jiyda, buyurgunlar ham.
4.Galomezofitlar. Bu o’tloqlarda, kamroq shurlikga ega bo’lgan tuproqlarda o’suvchi o’simliklardir.
Kumli joyda o’suvchi o’simliklarga-psammofitlar deyiladi. Hayvonlarga-psammofillar deb ataladi.
Tosh va koyalarda o’suvchi o’simliklar-letofitlar deyiladi. Bularga avtotrof suv o’tlari, qoyalardagi lishayniklar misoldir.
Tuproqda organizmlar miqdori judayam ko’pdir. Ular-yashash muhiti bilan bog’liqligi darajasiga qarab 3 ta asosiy ekologik guruhga bo’linadi:
1.   Geobiontlar - Tuproqda doimiy yashovchilar.
Ularning hamma taraqqiy etish (rivojlanish) tsikli tuproq muhitida o’tadi. Tipik vakillari bo’lib-yomg’ir chuvalchangi, ko’pgina birlamchi qanotsiz hashoratlar hisoblanadi.
2.   Geofillar -  rivojlanishining bir qismi yoki biron - bir fazasi albatga tuproqda o’tadi. Bu guruhga-ko’pchilik xashoratlar: sarancha, qo’ng’izlar kiradi. Lichinkalari tuproqda rivojlanadi, katta holdagilari tipik er yuzida yashaydi.
3.   Geoksenlar - bu guruhga ayrim vaqtlarda vaqtincha yashirinish uchun tuproqda yashovchilar kiradi. M: ko’pgina yarim qattiq qanotlilar, qo’ng’izlar, kemiruvchilar kiradi, yana inlarda yashovchi sutemizuvchilar ham.
Lekin bu klassifikatsiya hayvonlarning tuproq hosil bo’lishidagi rolini aniqlab bera olmaydi, chunki har bir guruhda aktiv holda harakat qiluvchi va oziqlanuvchi, undan tashqari passiv-qaysiki tuproqda rivojlanishining ayrim fazalaridagina (lichika, tuxum qo’yish kabi) bo’ladi. Shuning uchun tuproqda yashovchilarni harakatlanishlariga qarab 3 ta guruhga bo’lishadi:
1. Mikrobiotip - tuproq mikroorganimzlari. Bular o’simlik qoldiqlari va tuproq hayvonlari orasidagi oraliq zvenoni tashkil qiladi. Bular yashil, ko’k-yashil suv o’tlari, bakteriyalar, zamburug’lar va sodda organizmlardir.
2.   Mezobiotip - bu guruhga tuproq nematodalari, hashoratlarning mayda lichinkalari, kanalar va b. kiradi. 1 m2 tuproqda yuz mingdan-milliongacha bo’ladi.
3.   Makrobiotip - yirik hashoratlar, yomg’ir chuvalchanglari va boshqa
hayvonlardan tortib to er kovlovchi umurtqalilargacha kiradi. Bu tipga o’simlik ildizlari ham kiradi. Eng ahamiyatlisi yomg’ir chuvalchanglari hisoblanadi.
Tuproq-qattiq, suyuq, gazsimon komponentlardan iborat bo’lib, iqlim tog’ jinslari, o’simliklar va hayvonlar mikroorganizmlarning o’zaro murakkab ta’siri natijasida hosil bo’ladi.
Tabiatda moddalarning almashinuvida (tuproq-o’simlik-tuproq) tuproq ham ishtirok etadi. Buni olim V.R.Vilyams biologik aylana deb atagan. Bu jarayonlar tufayli tuproqning unumdorlik xususiyati doimo saqlanib turadi. Tuproq eng avvalo o’simlik, hayvonlar va mikroblar bilan birga murakkab ekosistemani vujudga keltiradi va sayyoramiz biosferasida hayotning yashashini ta’minlashdek muhim vazifani bajaradi.
Tuproqning inson hayotidagi ahamiyati shundan iboratki, u o’zi-o’zini tozalash xususiyatiga ega ekanligi tufayli tabiatdagi iflos moddalarni biologik yo’l bilan o’ziga singdiruvchanlik (adsorbent), tozalovchanlik (purifikator) va neytrallashtiruvchanlik xususiyatiga egadir.
Tuproq tugaydigan va tiklanadigan resurslarga kiradi. Tuzilishiga ko’ra tuproqda 3 asosiy qatlam ajratiladi:
A-eng ustki gumus (chirindili) qatlam;
V-yuqori qatlamdan mineral va organik birikmalar to’planadigan gorizont;
S-tuproq vujudga keladigan ona jinsi, tuproqning har bir gorizonti organik va mineral birikmalar aralashmasidan iborat.
Tuproq-tarixiy tarkib topgan murakkab mustaqil tabiiy jism bo’lib, o’zgaruvchan,  dinamik hosiladir. Er yuzi turli qobiqlari O’rtasidagi aloqadorlik tuproq orqali amalga oshadi. Tuproq tabiiy manfaatlarning asosi hisoblanadi.
Er yuzasida o’rtacha har bir kishiga 0,5 ga xaydaladigan er to’g’ri keladi deb, bu ko’rsatkich yana L.I.Kurakova (1983) ma’lumotiga ko’ra: Yaponiyada-0,7 ga, Misrda-0,10 ga, AKSh-2 ga dan ko’p, Argentinada-6 ga, Avstraliyada-40 ga dan ko’p ekan.
Respublikamizda har bir odamga 0,17 ga ekin maydoni to’g’ri keladi.
Qozog’istonda-1,54 ga, Qirg’izistonda-0,26 ga, Ukraina-0,59, Rossiya-0,67 ga ekin maydoni to’g’ri keladi.
Hozirgi kunda tuproqlar maydonning kamayishi uning tiklanishidan minglab marta tezroq amalga oshmoqda.
Inson o’zining xo’jalik faoliyatida tuproqqa salbiy ta’sir ham qiladi. Uning unumdorligini pasaytirib hosildor erlar maydonini qisqarishiga sababchi bo’ladi. Agrotexnika qoidalariga rioya qilmasligi tufayli tuproq eroziyasi kuchayadi: sug’orish qoidasi va normasiga amal qilmaslik oqibatida tuproq qayta sho’rlanadi, botqoqlashadi, mineral o’g’itlardan noto’g’ri foydalanish va zaharli ximikatlarni ishlatish qoidalariga rioya qilmaslik natijasida tuproq ximiyaviy moddalar bilan zaharlanadi: almashlab ekishga e’tibor bermaslik tufayli tuproqda ozuqa moddalar miqdori kamayadi, shamol eroziyasiga qarshi ixota o’rmonlar tashkil etilmasa, tuproqning ustki hosildor qismi uchirilib ketadi, yonbag’irlarni, tik erlarni noto’g’ri haydash oqibatida suv eroziyasi kuchayadi.
Bunday salbiy oqibatlar natijasida hozir dunyoda yiliga 6-7 mln ga qishloq xujaligi oborotidagi er ishdan chikmokda.
Tuproq sifatini buzilishida injenerlik kommunikatsiyani ta’siri ham bor bo’lib, gaz, neft, issiqlik, kanalizatsiya, suv quvurlari atrofdagi tuproqning biologik va issiqlik rejimining buzilishiga sabab bo’ladi. So’ngi yillarda 75-80% shaxtalarda oziq usulda ma’danlar qazib olinishi natijasida qishloq xo’jaligi oborotidagi er maydoni qisqarmoqda.

2-rasm.Tuproq tugaydigan va tiklanadigan resurs.
Suv ham er yuzidagi tirik mavjudotlarning yashashi uchun muhim faktor bo’lib hisoblanadi. Nam etishmasligi er-havo muhitida sezilarli darajadagi xususiyat hisoblanadi. Gidrobiontlar uchun suv hayot muhiti hisoblanadi. Suvsiz modda almashinish jarayonlari ketmaydi. Tabiatda suv atmosfera bug’lari, suyuq tomchilar va qattiq kristallar shaklida uchraydi. Uning: yomg’ir, qor, tuman, qirov, shudring, muz kabi ko’rinishlari bo’lib, ularning hammasi namlik tushunchasini bildiradi. Lekin biz bari-bir ham namlik so’zi o’rniga suv degan iborani ishlatamiz.
O’simliklar tanasida 45-95%ni, suv o’tlarida 96-98%ni suv tashkil qiladi. Xatto o’simliklarning quruq holdagi spora va uruglarida ham suv bordir.
Hujayralarda boradigan barcha biokimyoviy reaktsiyalar suv ishtirokida bo’ladi. O’simliklarning suv bilan ta’minlanganligi joylarning umumiy harakteristikasiga bog’liq bo’ladi. Ekvatorial va tropik iqlim zonalarida yil davomida bir necha 1000 mm miqdorida yog’in tushadi. Cho’l zonasida (Sinay cho’li) atigi 10-15 mm ga teng. Peruan va Asuan cho’llarida yog’ingarchilik kuzatilmaydi. Namlikning etishmasligi quruqlikdagi hayotning eng muhim xususiyatlaridan biridir. Yog’in miqdori-mm bilan ifodalanadi. Bir mm yog’in 1 m2 yuzaga tushgan 1 l suvga teng.
O’simliklarning namlik va harorat bilan qanchalik ta’minlanganligi Valter-Gossen klimodiagrammasida yaxshi kurinadi (kursatiladi).
O’simliklarga suv utishining asosiy yo’li bu ildiz sistemasi orqali tuproqdan suvning shimilishidir.
Tuproqdagi suvlar mexanik ushlanishi bo’yicha 3 xil gruppaga bo’linadi:      1. Gravitatsion.
2. Kapilyar.
3. Bog’langan suvlar.
Gravitatsion suv-tuproqning katta donachalari orasini to’ldirib turuvchi va tez harakat qilib pastki er osti suvlarigacha etuvchi suvdir.
Kapilyar suv-tuproqning mayda donachalari orasidagi oraliqni tuldiruvchi va katta kapilyar kuch bilan bog’lanib turuvchi suvdir.
Bog’langan suv-tuproqning donachalari ustida absorbtsiya kuchi bilan bog’lanib turuvchi suvdir.
Har xil formadagi tuproq namligi o’simliklar ildizi uchun bir xilli etarli emas. Eng oson yo’l bilan gravitatsion suv o’zlashtiriladi, eng qiyin yo’l bilan esa kapilyar suv o’zlashtiriladi. qattiq bog’lanib turuvchi suvlar o’simlik ololmaydigan zaxira.
O’simliklar hayotini namlikka bog’liqligini bilish uchun o’simliklarning suv rejimini bilishimiz   kerak.   U   esa   bir   qator   fiziologik   ko’rsatkichlar   orqali harakterlanadi. O’simliklarning suv rejimini urganish uchun quyidagi ko’rsatkichlar o’rganiladi: barg va poyadagi suv miqdori; xujayra shirasi osmotik bosimi va bargning tortish kuchi; barglardagi suv etishmasligi, suvni buglatish tezligi, o’simliklarning o’zida suvni saqlash qobiliyati kabilardir.O’simliklarning qurg’oqchil sharoitga moslashish yo’llaridan biri, ular o’sishi uchun yilning eng qulay vaqtidan foydalanadi, qurg’oqchilik boshlanishi bilan tinimga ketadi va hayotini qisqartiradi.
O’simliklarning qurg’oqchilikga moslanish yo’llari o’rganilib, ularning ekologik klassifikatsiyalari beriladi. Bu klassifikatsiyalarning asosini ekologik moslanish egallaydi. Bunday ishlarga bag’ishlangan adabiyotlar quyidagi olimlar ishlarida berilgan: P.A.Genkel (1946, 1975, 1982), Yu.S.Grigorev (1955), D.I.Kolpikov (1987, 1971), Shennikov (1964), Lavrenko (1968), Sveshnikova, Gorshkova va x.
Bizning sharoitimizda bunday ishlar Uz.R.F.A.Botanika IIChM. «O’simliklar ekologiyasi» laboratoriyasida bir necha yillar davomida olib borilgan va olib borilmokda.
O’zbekistonning adir sharoitida o’simliklarning bio-ekologiyasi, struktura-funktsional belgilari kompleks holda o’rganilib, kserofitlarning ekologik klassifikatsiyasi Raximova tomonidan (1988) berilgan:
1.   Giperkserofitlar-saksovul, keyreuk, chagon.
2.   Eukserofitlar-teresken, izen.
3.   Teroiremokserofitlar-shuvoq turlari.
4.   Gemikserofitlar-yantoq, kapers, solodka.
5.   Mezofitlar: kseromezofitlar-lyutserna, espartset, mezofitlar-efemerlar guruhlari. O’simliklar tabiatda suvdan foydalanishiga qarab 3 guruhga bo’linadi:
1.       Ombrofitlar-ildizi uncha chuqur ketmagan, yomg’ir suvidan foydalanadiganlar.
2.       Trixogidrofitlar - ildizi er ostki suvlarining xullanuvchi gorizontiga etgan
3.       Friatofitlar - ildizi er osti suvlariga etgan.
O’simliklarning suvni bug’lantirishni   qisqartirish maqsadida  turli tuzilishdagi  mudofa harakteridagi moslanishlar:
1. Transpiratsion yuzaning qisqarishi - bargning reduktsiyaga uchrashi (tsilindr barglar ko’p kserofit o’simliklarda bo’ladi).
2.Issiq va quruq davrlarda barg satxining qisqarishi-shuvoqlarda.
3. Barglarning kuchli transpiratsiyada himoya qilinishi-tukchalar bilan qoplanishi, qalin epidermiya, qoplovchi to’qimalarning buzilishi.
4.       Bargdagi og’izchalarning regulyatsiya qilib turilishi.
O’simliklar suv bilan ta’minlanishi va bug’lanishining o’zgarib turishiga nisbatan poykilogidrik va gomoyogidriklarga bo’linadi:
Poykilogidriklar-to’qimalarida suvning miqdori doimiy emas va muhit sharoitining namligiga bog’liq bo’ladi (ko’pgina moxlar, suv o’tlari, paporotniklar).
Gomoyogidriklar-to’qimalarida suvning miqdorini nisbatan doimiy tutib turishga va atrof-muhit namligiga kam bog’liq bo’ladi (ko’pchilik yuksak o’simliklar).
O’simliklar suv bilan ta’minlanishi yoki namlik sharoitiga moslanishiga ko’ra 5 ta ekologik guruhga bo’linadi.
1. Gidatofitlar-hayoti doimo suvda o’tuvchi o’simliklar bo’lib, bu gruppa asosan suv o’tlaridan iboratdir.
2. Gidrofitlar-tanasining bir qismi suvdan tashqarida, qolgan qismi suv qavatida joylashgan bo’ladi. Bu gruppaga suv nilufarlari, gichchak, sagittariya, suv ayiqtovoni, ukbarg va boshqa suvda o’suvchi gulli o’simliklar kiradi.
Gidrofitlar suzib yuruvchi yuzasining katta va vegetativ organlarining shilimshiq bo’lishi, mexanik to’qimasining sust rivojlanganligi, havo bo’shliqlarining mavjudligi, qoplag’ich to’qimasining sust rivojlanganligi, suv qatlamida yashaydigan turlarida og’izchalarning bo’lmasligi, suzuvchi barglarining ustki tomonida ko’p sonda og’izchalar joylashganligi, ildiz sistemasining kuchsiz rivojlanganligi hamda vegetativ ko’payishning ustun turishi kabi moslanish xususiyatlari bilan ajralib turadi.
3. Gigrofitlar-sernam tuproqda va suv etarli bo’ladigan muhitda yashovchi o’simliklar guruhidir. Ularni daryo, ko’l bo’yidagi botkokliklarda va boshqa joylarda uchratish mumkin. Gigrofitlar o’rmonning sernam soya qismida va tog’li rayonlarda ham ko’p uchraydi. Ularga savagich, qamish, qiyoq, sholi, qo’g’a, xiloldoshlarning ba’zi turlari va boshqalar kiradi. Bu ekologik guruh o’simliklari ham gidrofitlar kabi ortiqcha namlik sharoitiga moslashgan anatomo-morfologik belgilarga ega bo’ladilar.
4. Mezofitlar-O’rtacha namlik sharoitida o’suvchi o’simliklar hisoblanib, bu ekologik guruhiga ko’pchilik madaniy va yovvoyi o’simliklar kiradi. Madaniy turlarga g’o’za, beda, makkajo’xori, kovun, tarvuz va ko’pchilik daraxtlar kirsa, yovvoyi holda o’suvchilarga sebarga, bugdoylik, oksuxta, marvaridgul va o’tloq o’simliklari kiradi.
Mezofitlarning ildiz sistemasi yaxshi rivojlangan, barglari ko’pincha yirik, yassi, yumshok, etsiz, to’qimalari O’rtacha rivojlangan bo’ladi. Barg mezofili bulutsimon va ustunsimon to’qimalarga ajralgan. Barglari ko’pincha tuksiz, og’izchalari odatda bargning ostki qismida joylashgan. Suv sarfi og’izchalar orqali boshqariladi. Xujayra shirasining osmotik bosimi 2, 1-2,5 -10 Pa ga teng.
5. Kserofitlar qurg’oqchil sharoitda o’sishga moslashgan o’simliklardir. Ular odatda dasht, cho’l va chala cho’l zonalarida keng tarqalgan. Barcha kserofitlar sukkulent va sklerofitlarga bo’linadi.
Sukkulentlar tanasi sersuv, etli poyasi yoki bargida suvni zapas holda to’playdigan ko’p yillik o’simliklardir. Ular ham o’z navbatida poyasida va bargida suv saqlovchi guruhlarga bo’linadi. Poyasida suv saqlovchilarning barglari tikonlarga yoki tangachalarga aylangan, bargning funktsiyasini yaxshi rivojlangan yashil etdor poyalar bajaradi (kaktus, ba’zi sutlamalar, qorasho’ralar). Bargida suv saqlovchi sukkulentlarning poyalari kuchsiz rivojlangan, barglari etli, sersuv bo’ladi (agava, aloe, semizak). Sukkulentlarning sersuv organlarida suv saqlovchi parenxima to’qimasi kuchli rivojlangan va unda suv zapas holda tuplanadi. Mexaniq to’qima yaxshi taraqqiy etmagan.
 Sklerofitlar qurg’oqchilikga chidamli, ko’p yillik poyasi dagal, ko’pincha barglari kuchli reduktsiyalangan  yoki  tikanlarga,  tangachalarga  aylangan,  qalin  kutikula  qavati  va  yaxshi rivojlangan mexaniq to’qimaga ega. Ularga betaga, chalov, saksovul, yantoq, astragallar va boshqalar kiradi.
Shimoliy kenglikda yoki yuqori tog’da ko’pgina o’simliklar sovuq davrida ham namlik etishmasligini sezar ekan. Bunga sabab past haroratda tuproqdagi suvni ola olmas ekan, fiziologik jihatdan mumkin bo’lmaydi. Bundan kelib chiqib sovuq va nam joyda o’suvchi o’simliklarga - psixrofitlar, sovuq va quruq joyda o’suvchilarga esa kriofitlar deb ataladi.
Ayrim vaqtlarda o’ziga xos ekologik guruh-tropofitlarni ham ajratishadi. Bularga namlik va qurg’oqchilik mavsumlari gallashib-almashinib turadigan oblastlarda o’suvchi daraxtalr, butalar kirib, noqulay sharoitda barglarini to’kadi.
Hayvonlar hayotida ham suv muhim rol o’ynaydi. Ular suvga bo’lgan talabini uch xil yo’l bilan kondiradi: 1. Bevosita suvni ichish orqali. 2. O’simliklar bilan ovqatlanish. 3. Metobolizm hodisasi, ya’ni tanasidagi moylar, oksillar va karbon suvlarining parchalanishi orqali.
Suvni bug’lantirish esa - asosan nafas olish, terlash, siydik orqali bajariladi. Issiq kunlari ayrim sutemizuvchilar suvni xaddan tashqari ko’p sarflashi mumkin. Masalan: odamlar yoz oylarida bir kunda 10 litrgacha suvni terlash orqali sarflashi mumkin ekan. Yo’lbars, jayron, fil, sherlar har kuni suv izlab uzoq masofalarga ketadilar. Suv axtarib uzoq joylarga ketadiganlar uchun ovqat tarkibidagi suv etarli emas. Ba’zi hayvonlar uchun esa shu ozuqa tarkibidagi suv bilan qanoatlanishga moslashuv bor. Bundan moslanishlar ham odatda 3 xil bo’ladi: yurish-turish harakati orqali, morfologik, fiziologik moslanish.
Yurish-turish orqali moslanishda - hayvonlar albatta suvni izlab topish, yashaydigan joyni tanlash, in qazib, unda yashash orqali moslashadilar.
Morfologik moslanish - tanasining ustida chiganoklar, sovo’tlar, qalqon va tangachalar hamda kutikulalar hosil qilish orqali amalga oshiriladi. Shilliqqurt, toshbaqa, kaltakesak, qo’ng’izlar ana shunday moslashadi.
Fiziologik moslanish esa metabolitik suv hosil qilish orqali amalga oshadi. Odamlar tanasidan vazniga nisbatan 10% gacha suv yo’qotishi mumkin. Undan ortiq suv yo’qotilsa organizm halok bo’ladi. Suvsizlikga chidamlilik hayvonlarda yuqori. Ochlikdan 40% gacha tana
og’irligini yo’qotish mumkin. (organizm halok bo’lmaydi). Ochlikdan ko’ra suv yo’qotish o’limga tezroq olib keladi. Yuqorida aytilgan ko’rsatkich turli hayvonlarda turlicha bo’ladi. Masalan: tuyalar - 27 foiz, kuylar - 23 foiz, itlar - 17 foiz suv yo’qotishga chidaydi. Agar shundan oshsa, halokat yuz beradi. Shuning uchun ham quruqlikda yashovchi ayrim hayvonlarda bir qator fiziologik moslanishlarni ko’rish mumkin. Masalan, ayrim uy hayvonlari ichagida suv suriladi, ovqat qoldiqlari tezak xolida tashqariga chiqariladi. Ayrim hashoratlarda (kungiz, xonkizi, chumolilarda) chiqaruv organi (malpigi naylari) ning bir uchi ichakning orqa devoriga tutashgan bo’lib, undagi suv surilishi orqali organizm tomonidan qayta sarflanadi, ya’ni reabsorbtsiya hodisasi yuz beradi. Suyuq ozuqa bilan oziqlanuvchi asalari, kapalak va pashshalarda esa reabsorbtsiya hodisasi kuzatilmaydi. Ular siydik orqali tashqariga har xil ortiqcha tuzlar va mochevina chiqaradi. Natijada suv tanada birmuncha tejab qolinadi. Sudralib yuruvchilar, toshbaqalar, qushlar va ko’pgina hashoratlar o’zlaridan yaxshi erimagan siydik kislotasini, o’rgimchaklar esa guanin moddasini chiqaradi. Buning uchun esa unga suv ko’p sarflanmaydi. Ter chiqarib turish, suvni tejash, organizmlarning suvsizlanishiga chidamliligi, suvni shilliq pardalar orqali bug’latib turish ham fiziologik moslanishlarga kiradi.
Ayrim suvda yashovchi hayvonlar (gidrobiont) suvni yutishi yoki filtratsiya qilish orqali yashashga moslashgan. Natijada suv havzalarida biologik tozalanish sodir bo’ladi. Masalan, lixet, leshanka, astsidiy, plankton, qisqichbaqasimonlar, mideyalar bir sutkada 150-280 m3 suvni tindiradi va tozalaydi.
Qurg’oqchilik sharoitida yashovchi suvo’tlari, lishayniklar va moxlar poykilokserofitlar deb ataladilar. Ular qurg’oqchil davrda qurib qolib anabioz holatiga o’tadilar va yog’ingarchilik boshlanishi bilan yana hayotini tiklab davom ettiraveradilar.
Hayvonlarning qurg’oqchilik sharoitiga moslanishlari ham juda xilma-xildir. Galopagos orollaridagi toshbakalar suvni siydik kopida jamgargan holda saqlaydi. Avstraliya cho’llaridagi qurbaqalarda ham shunday holat kuzatiladi. Kemiruvchilar va hashoratlar odatda suvga bo’lgan talabini oziq tarkibidagi suv hisobiga qondiradi. Yumronqoziq kabi hayvonlarda qurg’oqchilik sharoitida uyasining ancha chuqurda bo’lishi, tanasida ma’lum miqdorda yog’ jamg’arib, yozgi uyquga (tinimga) ketishi bilan moslashadi. Tuyalar esa to’plangan yog’ miqdorini metobolik parchalash yo’li bilan organizmlarining suvga bo’lgan talabini qondiradi. Tez yuguradigan hayvonlar (antiloplar) yoki uchadigan qushlar suv ichish uchun uzoq masofalarga borib keladilar. Umurtqasiz hayvonlar qurg’oqchil davrini tsista (yoki qalin po’stli sporalar) holatida o’tkazadilar yoki ba’zi birlari ancha qulay bo’lgan joylarga ko’chib ketadilar.
Shunday qilib, qurg’oqchil sharoitida yashovchi hayvonlar tanasidan yo’qotgan suvni butun tanasi - teri qatlami orqali shimishi yoki ozuqa orqali, ancha murakkab yo’l hisoblangan oqsil, yog’ va uglevodlarning parchalanishi vaqtida ajralib chiqqan suv hisobiga qondiradi.
Er yuzasida yashovchi hayvonlarni suv rejimiga nisbatan ham 3 ta ekologik guruhga ajratish mumkin, lekin ular o’simliklarga qaraganda aniq ifoda etilmagan.
1. Gigrofilllar - namlikni sevuvchi hayvonlar. Ular uchun muhit yuqori namlikga ega bo’lishi kerak. Ularda suv almashinuvini boshqarib turuvchi mexanizm kuchiz taraqqiy etgan yoki umuman yo’qdir. Suvni tanasida ko’p miqdorda tuplash va uzoq vaqt saqlab turish qobiliyatiga ega emas. Bunday hayvonlar namli muhitda yashaydi va doimo suv zaxirasini to’ldirib turishga majburdir. Bu guruhning tipik vakili molyuskalar, amfibiyalar hisoblanadi.
1. Mezofillar - o’rtacha suv talab qiladigan, ya’ni evrigir organizmlar hisoblanib, namlikning o’zgarishiga yaxshi bardosh beradilar. Ko’pchilik hashoratlar, qushlar, sut emizuvchilar tipik mezofillar hisoblanadi.
2. Kserofillar-qurg’oqchilikni yaxshi ko’radigan hayvonlar, cho’lda yashovchilar-tuyalar, cho’l kemiruvchilari bu guruhga kiritiladi. Ularda suv almashinuvini boshqarish mexanizmi yaxshi rivojlangan.

Muhokama uchun savollar:
4.1. Tuproq deb nimaga aytiladi?
4.2. Tuproqning biosfera va jamiyat hayotidagi ahamiyatini baholang.
4.3. Atsedofil, bazofil, neytrofil o’simliklarni izohlang.
4.4. Tana harorati doimiy bo’lmagan hayvonlar qanday hayvonlardir?
4.5.  Tana harorati tashqi muhit haroratiga bog’liq bo’lmagan, doimiy tana haroratiga ega bo’lgan hayvonlardan qaysilarini bilasiz.
4.6.  Issiqkonlilar va souqqonli hayvonlar deb atalishiga sabab nima?
4.7. Tuproqdagi   suvlar   mexanik   ushlanishi   bo’yicha   3   xil   guruhlarga bo’linadi, qaysilari foydali hisoblanadi?
4.8.   O’simliklar   tabiatda   suvdan   foydalanishiga  qarab necha guruxga bulinadi?.   
4.9. O’simliklar namlik sharoitiga moslanishiga ko’ra ekologik guruxlarini sanang.
4.10. Hayvonlar hayotida qanday suv  rol o’ynaydi.
4.11. Insonlar tanasidan vazniga nisbatan qanchagacha suv yo’qotish mumkin.
4.12. Suvsizlikga hayvonlar qay darajada chidaydi.

Nazorat savollari:
4.1. Tuproq deb nimaga aytiladi?
4.2. Tuproqning biosfera va jamiyat hayotidagi ahamiyatini baholang.
4.3. Atsedofil, bazofil, neytrofil o’simliklarni izohlang.

Foydalanilgan adabiyotlar:
1.   V.A.Radkevich. Ekologiya. Minsk. «Vo’sheyshaya shkola», 1983.37-44 b.
2.   N.M.Chernova, A.M.Bo’lova. Ekologiya. M.Prosvehenie, 1988.11-17b.
3.   A.S.To’xtaev. Ekologiya. T.O’qituvchi, 1998. 30-36 b.

5-savol bo’yicha dars  maqsadi: Biotik omil - ekologik omil ekanligini, uning xillarini yoritib berish va ular orasidagi bog’liqliklikni tushuntirish. Biotik omillarning namoyon bo’lish xollarini, ya’ni fitogen, zoogen, mikrobogen ta’sirlarni misollar yordamida talabalar ongiga etkazish.
Identiv o’quv maqsadlari:
5.1.  Biotik omil - ekologik omil xillaridan ekanligini anglaydi.
5.2.Fitogen omil -o’simliklar olamining ta’siri ekanligini tushuntira oladi.
5.3.  Hayvonlarning o’z aro ta’sirini  izohlaydi.. 
5.4.Biotik  omil xillarini ajrata oladi.
5.5.O’simliklarning o’simlik va hayvonlarga ta’sirini tushuntira oladi.
5.6. Mikroorgnizmlarning ijobiy va salbiy ta’sirini tahlil qila oladi.

5-savolning bayoni.
Biotik omillar deyilganda biz barcha tirik organizmlarning yashash jarayonida bir-biriga ta’sir ko’rsatishini tushunamiz. Bu organizmlar hayoti davomida hayot kechirishi, tarqalishi, urchishi uchun tashqi muhit bilan ham ma’lum munosabatda bo’ladi. Natijada organizmlar o’sadi, rivojlanadi, nasl qoldiradi va hayotning so’ngi bosqichida halok bo’ladi.
Tirik organizmlar judayam xilma-xil harakterga egadir. Ular oziq manbai bo’lib xizmat qiladi (o’simliklar-hayvon-fitofaglar uchun; hayvonlar-yirtqichlar uchun), yashash muhiti bo’lib xizmat qiladi (tekinxur uchun xujayin, yirik o’simliklar - epifitlar uchun) ko’payish uchun xizmat qiladi (o’simliklarning changlatuvchilari).
Biotik omillar quyidagi xollarda namoyon bo’ladi:
1. Fitogen - ya’ni o’simliklarning o’simliklarga, o’simliklarning hayvonlarga ta’sir etishi.
2.Zoogen -         ya’ni hayvonlarning o’simliklarga,hayvonlarning hayvonlarga ta’sir etishi.
3. Mikrobogen - mikroorganizmlarning o’simlik va hayvonlarga ta’siri.
4.O’simlik, hayvon va mikroorganizmlarning o’zaro bir-biriga ta’sirida ko’rinadi.
O’simliklarning o’simliklarga ta’siri - bir turning ikkinchi turga ko’rsatgan ta’siri kiradi. Bunday ta’sir natijasida ular o’sadi, rivojlanadi, urug-meva (yoki spora) hosil qilib, yanada kengroq tarqaladi. Demak, har bir o’simlik yashash uchun kurashadi. Bunday kurash natijasida o’simliklar hayotida parazitlik (tekinxo’rlik), simbiozlik (o’zaro hamjihatlik), neytrallik kabi munosabatlar kelib chiqadi.
O’simliklarning hayvonlarga ta’siri - ba’zi bir zaharli o’simliklar va hashoratxur o’simliklar misolida ko’rinadi. Biz tarkibida zaharli moddalar bor bo’lgan o’simliklar (zaharli ayiqtovon, kampir chopon, kakra, bangidevona, mingdevona va x.) hamda 500 ga yaqin o’simliklar (aldrovanda, venerin pashshatutari, nepetens, puzirchatka kabilar)ning hayvonlar bilan oziqlanishi fanga ma’lumligini bilamiz. Bunday o’simliklar hashoratxo’r o’simliklar deyiladi. Ular asosan botqoqlikda o’sadi. Botqoq erlarda azotli moddalar kam bo’lganligi sababli, hashoratxo’r o’simliklar bu moddalarga bo’lgan talabini shu erda yashaydigan hashoratlar bilan oziqlanish orqali qondiradi. Buning uchun hashoratxo’r o’simliklar uzoq evolyutsiya davomida maxsus moslanishlarga (hashoratni tutib xazm qiluvchi) egadir. Ularning tuklaridan ferment (suyuqlik) lar ajraladi va bu suyuqlik hashoratlarni parchalab hazm bo’lishiga imkon beradi. Undan tashqari ayrim hayvonlar (kana, pashsha, arilar va x.) uchun o’simliklar in qurish uchun ham muhim rol o’ynaydi.
Hayvonlarning o’simliklarga ta’siri - odatda quyidagicha namoyon bo’ladi: Ko’pchilik hayvonlar o’simliklar bilan oziqlanganda o’simliklarning spora, urug’ va mevalarining tarqalishiga ta’sir ko’rsatadi. Ba’zi zararkunandalarning esa o’simliklar hayotiga salbiy ta’siri hammamizga ma’lum; Masalan: karam kapalagi, g’o’za qurti, kartoshka qo’ng’izi, meva va sabzavot ekinlari, o’rmon daraxtlari, donli ekinlarning zararkunandalari ham bunga misoldir.
Hayvonlarning hayvonlarga ta’siri - buni tabiatda yirtqich-o’lja o’rtasidagi munosabatda aniq ko’rishimiz mumkin. Bunda o’ljaning dushmandan himoyalanishiga intilishlarini aytish kerak. Bunday himoya aktiv va passiv ko’rinishlarda namoyon bo’ladi: Mikroorganizmlarning o’simlik va hayvonlarga ta’sirini - ba’zi kasallik tug’diruvchi mikroblarning (patogen bakteriyalar, viruslar va parazit zamburug’lar) o’simlik va hayvonlarda turli kasalliklarni keltirib chiqarishda ko’rish mumkin.
O’simlik, hayvon va mikroorganizmlarning o’zaro ta’siri -avvalo ularning tuproqda birgalikda yashashida seziladi. Natijada o’zaro murakkab munosabatlarda bo’ladilar. Bunday munosabat ozuqa zanjiridagi biotik munosabatda yaqqol ko’rinadi.                                                                     
     Tirik organizmlar birgalikda yashar ekanlar, ularning o’zaro turlicha biotik munosabatlari – aloqalari bo’lishi tabiiydir. Bunday munosabat natijasida ularning organizm uchun foydali yoki zarali ekanligi haqida xulosa chiqarish mumkin. Agar munosabatlar ikki organizmdan biriga foydali bo’lsa, qo’shuv belgisi (Q), aksincha zararli bo’lsa (-) ayiruv belgisi, har ikki organizm uchun befarq bo’lsa, - nol (0) belgisi qo’yiladi va tabiatdagi o’zaro biotik munosabatlarini quyidagicha yozish mumkin:
Nazorat   savollari.
5.1. Biotik omil deganda nimani tushunasiz?
5.2. Biotik omil qaysi hollarda namoyon bo’ladi?
5.3. Biotik omil-ekologik omil hisoblanadimi?
5.4. Biotik omillarning tabiatdagi ahamiyati nimadan iboart?
5.5. Fitogen omil qaysi hollarda namoyon bo’lishini aytib bering.
5.6..
O’simliklarning hayvonlarga ta’sirini qanday izohlaysiz?.   
5.7 Zoogen omil deganda nimani tushunasiz?
5.7Mikrobog’en omil deganda nimani tushunasiz?	
5.8. O’simlik, hayvon va mikroorganizmlarning o’zaro bir-biriga ta’sirini tushuntirib bering.
6-savol bo’yicha dars  maqsadi: Antropogen omilning ekologik omil xillaridan biri ekanligi haqida tushuncha berish. Uning toifalarini bayon etish. Talabalarga antropogen ta’sirni sanoat, qishloq xo’jaligi, transport kabi toifalarga bo’lishi va ularning oqibatilarini tushuntirish. 
Identiv o’quv maqsadlari:
6.1. Antropogen omil - insonning tabiatga ta’siri ekanligini anglaydi.
6.2.   Antropik va antropogen omil xillarini ajrata oladi.
6.3. Antropogen omilning qishloq xo’jalik, sanoat va transport toifalarini biladi.
6.4. Sanoatni rivojlanishi tufayli atmosferaning ifloslanishini tununib etadi.
6.5. Noorganik o’g’itlarni ishlatilishi tufayli o’simlik mahsulotlaring sifati yomonlashayotganini taxlil qilaoladi.. 

6- savolning bayoni.
Antropogen omillar deganda - inson xo’jalik faoliyati bilan bog’liq bo’lgan ta’sirlarini tushunamiz. Antropogen omillar hozirgi vaqtda tabiatdagi eng kuchli omillardan biri hisoblanadi. Inson tirik organizmlarga to’g’ridan-to’g’ri ta’sir etib yoki yashash sharoitini o’zgartirib, uning tarqalishiga yoki qirilib yo’q bo’lishiga sababchi bo’lishi mumkin. Insonning tabiatga ko’rsatadigan ikki turdagi ta’sirini bir-biridan yaxshi ajratish lozim. Ulardan biri tirik organizmlarga yoki ularning ayrim vakillariga ko’rsatiladigan to’g’ridan-to’g’ri ta’siri, ya’ni antropik omillar deb qaralsa, ikkinchisi esa insonning atrof-muhitni o’zgartirish kabi salbiy ta’sirini antropogen omillar deb qarash lozim.
Antropik omillarni o’z navbatida to’rt turga bo’lish mumkin:
1.Ozuqa va boshqa extiyojlarini qondirish uchun (ovlash, baliqchilik, o’rmonlarni kesish, o’tlarni o’rish va x.). tirik organizmlardan foydalanish va qirish.
2. O’simliklarni ko’paytirish (madaniylashtirish) va hayvonlarni qo’lga o’rgatish.
3. Akklimatizatsiya va introduktsiya, ya’ni organizmlarni tabiiy arealidan boshqa joylarga ko’chirib olib borish va moslashtirish.
4.    Yangi madaniy o’simlik navlari va hayvon zotlarini yaratish.
Insonning tirik organizmlarga salbiy ta’siri natijasida er yuzida ko’plab o’simlik va hayvon turlari yo’qolib ketdi. Ovchilik bilan shug’ullanish dastlab ozuqaga bo’lgan talabni qondirish maqsadida olib borilgan bo’lsa, keyinchalik kiyim-kechak va har xil materiallar olish uchun avj olib ketdi. Bu o’z navbatida ko’pchilik hayvonlarni yo’q qilib yubordi. M: dengiz sigiri 26 yil davomida butunlay qirilib ketgan. Inson tomonidan o’simlik va hayvonlarning yashash sharoitlari o’zgartirildi. Natijada muayyan joyda yashayotgan o’simlik va hayvonlar jamoalari yo’q bo’lib yoki ularning sharoiti keskin o’zgarib ketdi, tog’ o’rmonlarida daraxtlarni kesib tashlash, shubxasiz ularning soyasida yashayotgan soyasevar o’simliklarni yashash imkonidan maxrum qildi. Bundan tashqari hayoti daraxtlar bilan bog’langan (oziqlanuvchi, uya quruvchi) qushlarning yo’qolishiga ham olib keldi. Xuddi shuningdek, yashash sharoitlarining keskin o’zgarishi (erlarni haydash, foydali qazilmalarni kovlab olish, chiqindilarni tashlash, o’tloqzorlarni urib tashlash, u erlarda uy hayvonlarini surunkasiga boqish kabilar) ushbu xududlar organik dunyosining tarkibini o’zgartirib ba’zi turlar uchun yashash imkoniyatlaridan maxrum bo’lishiga olib keldi. Biz hozirgi vaqtda inson tomonidan keskin o’zgartirib yuborilgan sayyorada yashamoqdamiz. Yildan yilga tabiiy holdagi landshaftlar va jamoalar egallagan maydonlar qisqarib ketmoqda va ularning o’rnini inson ta’siridagi landshaftlar va jamoalar egallamoqda.
   Antropogen ta’sirni sanoat, qishloq xo’jaligi, transport kabi toifalarga bo’lish mumkin.   Biz  buni  O’zbekiston  respublikasi  va  O’rta  Osiyo  mintaqasi  asosida ulardan ba’zilarini ko’rib chiqamiz.
 Sanoatning ta’siri. Keyingi 15 yil mobaynida O’zbekiston respublikasida sanoat rivojlanishi 7 marta oshdi. Ishlab chiqarish o’sgan sari atmosferaga zararli chiqindilar tashlash hajmi ancha oshdi. Oqova suvlar hajmi ham o’sib bormoqda. Chirchik-Olmaliq, Oxongaron-Angren, Fargona-Margilon, Navoiy va O’zbekistonning boshqa qator mintaqalarida kimyoviy, neft-kimyoviy va mikrobiologik tarmoqlar korxonalari, boshqa ko’p quvvat va suv talab qiladigan ishlab chiqarish vositalarining ko’pligi tufayli ekologik sharoit keskinlashdi. Tojikistonning Tursunzoda shaxrida joylashgan alyuminiy zavodining salbiy ta’siri yildan-yilga ortib bormoqda. Hozirgacha zarar kurgan umumiy maydon 25-30 ming ga ni tashkil etadi. Qishloq xo’jalik tarmoqlariga etkazilgan zarar 1,5-2,0 mln sumdan iborat. Sariosiyo, Denov, Sho’rchi, Oltinsoy tumanlarining ba’zi xo’jaliklarida pomidor, karam, bodring va uzum hosildorligini kamayishi, ipak kurti ishlab chiqarishning pasayishi kuzatilmoqda. Anor xurmoning hosildorligi va sifati pasayib ketgan aholi salomatligi yomonlashmoqda.
1982 yilda ftorli vodorod chiqindilari 24,5 ming t bo’lsa, 1991 yilga kelib 56,7 ming ta ga ko’paygan.
Sanoat ta’sirining ilgarilab borishi shuni ko’rsatadiki, kimyo sanoati chiqindilari bilan atmosferani bulg’ash 1970 yilga nisbatan 1,5 marta ko’paygan. Suv xo’jaligi vazirligining 1986 yildagi ma’lumotlariga qaraganda Farg’ona Furan birikmalari zavodi tarkibida fenol, neft mahsulotlari, mis, xrom, ammoniy va nitrit azotlari va organik moddalar bo’lgan oqova suvlarni Margilonsoy daryosiga tashlanmoqda. O’rta Osiyo respublikalarida qurilish materiallari ishlab chiqarish korxonalari judayam tez sur’atda rivojlanmoqda. Ular ichida tsement zavodlari alohida o’rin egallab, atmosfera havosining ifloslanishiga jiddiy ta’sir qilmoqda. Bu zavodlar mahsulotlarining 1,6 marta ko’payishi taxmin qilinmoqda. Qurilish materiallari korxonalari tomonidan havo ifloslanishining ijtimoiy-gigienik va ekologik jihatlarini o’rganish shuni ko’rsatmoqdaki, agar chang-gaz ushlaydigan samarali vositalar joriy qilinmasa bunday zavodlar joylashagan shaharlarda ifloslanish avvalgi yuksak holatda qolaveradi.
 Transportning ta’siri. Eng yirik ifloslantiruvchi manba-bu avtomobil transportidir. Bilasizlar O’rta Osiyo mintaqasi avtomobil yo’llariga boy. 1990 yili respublika bo’yicha jami gaz chiqindilarining 60%ni transport hissasi tashkil etadi.
Avtomobillar sonining ortishi atmosferaning erga yaqin qatlamlarida azot gazlari, qo’rg’oshin birikmalari, oltingugurt gazlari, uglerod gazlari va boshqa moddalar miqdorining oshishiga olib keladi.
Avtomobil chiqindilari birinchidan, shunisi bilan xavfliki, ular biosferaning faol zonasiga tushadi. Ikkinchidan ular tarkibida barcha tirik jonzot uchun juda zaharli bo’lgan qo’rg’oshin birikmalari bor. Uchinchidan avtomobil gaz chiqindilari atmosferaning erga yaqin qatlami, inson nafas oladigan satxga tushadi.
Toshkent shaxrining o’zidagina shahar atmosferasiga tushadigan jami iflos moddalarning 80%ni avtomobil gaz chiqindilari tashkil etadi. Gaz chiqindilari bilan har yili 300 ming t dan ko’proq har xil ifloslantiruvchi moddalar tushadi. Ular ichida uglevod gazi, uglevodorodlar, qurum, qo’rg’oshin birikmalari asosiylaridir.
O’rta Osiyoning issiq iqlimli sharoitida yo’llarning ko’pligi, shaharlardagi kuchalarning yo’l belgilari, svetoforlarga serobligi vaziyatni yanada murakkablashtiradi. Yo’llar konikarsiz bo’lgan sharoitda havoning avtomobil gaz chiqindilari bilan bo’lganishi me’yoridagidan 5-10 marta oshadi.
Tabiatga, inson ekologiyasiga transport ta’sirini yanada kamaytirishda transport vositalarini elektr quvvati bilan ishlashga o’tkazish, avtobuslarni troleybuslar bilan almashtirish, avtomobillardan elektromobilga o’tish zarurdir.
Quyosh energiyasidan trasnportda foydalanish imkoniyatlarini puxta o’rganish kerak. Avtotransport vositalarini suyultirilgan gaz, gaz kondensanti bilan ishlashga o’tkazish avtomobil gaz chiqindilarini ancha kamaytirgan bulardi. Mamlakatimizda avtomobil parkining texnik holatini baholash shuni ko’rsatadiki, zaharli gaz chiqindilari belgisi bo’yicha avtomobillarning faqat 10%gina soz holatdir.
 Qishloq xo’jaligining ta’siri. Bu biogeotsenoz, ekosistemalarga salbiy ta’sir ko’rsatuvchi ekologik omillar majmuidir. Bilasizlar, inson tabiatni jadal o’zlashtirmoqda, ular xo’jalikda foydalanayotgan kimyoviy vositalar tirik mavjudotlarga salbiy ta’sir qilmoqda.
Noorganik o’g’itlar, zaharli ximikatlarning keng qo’llanilishi keyinchalik o’simliklar va hayvonlardan olinadigan mahsulotlarda qo’rg’oshin, simob, ftor, kadmiylar miqdorining tuproqda oshishiga olib kelmoqda.
Sug’oriladigan er maydonlarini cheksiz ko’paytirish, son ketidan quvish, paxtachilik borasida yangidan-yangi rekordlarga intilish O’rta Osiyo respublikalarida ekologik sharoitning juda ham murakkablashuviga olib keldi. Millionlab gektar erlar sho’rlandi va suv tagida qoldi, oqava suvlarning ko’payishi sho’r ko’llarni yuzaga keltirdi. Amudaryo va Sirdaryodan ko’plab suvni olish ekologik holatga - Orol dengizining ko’rishiga olib keldi. Bundan tashqari almashlab ekishga rioya qilmaslik, muntazam ravishda zaharli ximikatlar solish tibbiy - sanitariya holatini murakkablashtirdi, ichimlik suvning tarkibi buzilgan. Orol bo’yida birinchi navbatda Qoraqolpog’iston respublikasi Toshxovuz va Xorazm viloyatida suv ta’minotida og’ir vaziyat yuzaga keldi.
Uzoq muddat mobaynida asosiy e’tibor sug’oriladigan yangi erlar maydonlarini ishga solishga qaratildi, buning ekologik va ijtimoiy oqibatlari hisobga olinmadi. Faqat O’zbekiston respublikasi xududida keyingi 10 yil mobaynida har yili chet elda foydalanishi ma’n qilingan, tarkibida xlor mavjud pestitsidlar 6000 tonnadan ishlatildi.
Nazorat savollari:
6.1. Antropogen omil deganda nimani tushunasiz?   
6.2. Antropik va antropogen omillarning farqlarini tushuntiring. 
6.3. Antropogen omillarning toifalarini ajrating.
6.4. Antropogen omil deganda nimani tushunasiz?   
6.5. Antropik va antropogen omillarning farqlarini tushuntiring. 
6.6. Antropogen omillarning toifalarini ajrating.
6.7. Antropogen omillarning toifalari haqida ayting.
6.8. Insonning xo’jalik faoliyati bilan bog’liq bo’lgan ta’sirlarni izohlang.	
6.9. Sizningcha eng yirik ifloslantiruvchi manba nima?

Mavzu bo’yicha echimini kutayotgan ilmiy muammolar:
1.Inson xo’jalik faoliyati ta’sirida tabiatda bo’ladigan o’zgarishlarni bashorat qilish mexanizmini yaratish. 
2. Ba’zi zararkunandalar (karam kapalagi, g’o’za qurti, kartoshka qo’ng’izi,)ning o’simliklarga sa’lbiy ta’sirini aniqlash va ularga chora tadbirlar ishlab chiqish.
3. Tabiiy resurslardan oqilona foydalanishning ilmiy asoslarini ishlab chiqish.

